ddrg/super_eurlex huggingface dataset:
(5)

Euroopa Toiduohutusamet (edaspidi „toiduohutusamet”) esitas 26. septembril 2012 kooskõlas määruse (EÜ) nr 1829/2003 artiklitega 6 ja 18 heakskiitva arvamuse. Arvamuses jõuti järeldusele, et taotluses kirjeldatud raps Ms8, Rf3 ja Ms8 × Rf3 on inimeste ja loomade tervisele ning keskkonnale sama ohutu kui geneetiliselt muundamata raps. Seega on arvamuses jõutud järeldusele, et on vähetõenäoline, et taotluses kirjeldatud rapsi Ms8, Rf3 ja Ms8 × Rf3 sisaldava, sellest koosneva või sellest toodetud toidu või toidu koostisosade jätkuv turustamine võiks mõjuda inimeste või loomade tervisele või keskkonnale kahjulikult, kui neid tooteid kasutatakse sihtotstarbeliselt (4).
(5)

Liit on tervisetehnoloogiate hindamise valdkonnas kaasrahastanud meetmeid rahvatervise valdkonna tegevusprogrammi kaudu, mis on loodud Euroopa Parlamendi ja nõukogu otsusega nr 1786/2002/EÜ, (5) ja tervisevaldkonna tegevusprogrammi kaudu, mis on loodud Euroopa Parlamendi ja nõukogu otsusega nr 1350/2007/EÜ, (6) toetades nii teadus- ja tehnikaalast koostööd riiklike ja piirkondlike organisatsioonide vahel, kes vastutavad tervisetehnoloogiate hindamise eest; sellist koostöövõrgustikku tuntakse lühendi EUnetHTA (7) all. Liit on rahastanud ka tervisetehnoloogiate hindamise alast metodoloogilist tööd teadusuuringute seitsmenda raamprogrammi kaudu, mis on loodud Euroopa Parlamendi ja nõukogu otsusega nr 1982/2006/EÜ, (8) ja konkurentsivõime ja uuendustegevuse raamprogrammi kaudu, mis on loodud Euroopa Parlamendi ja nõukogu otsusega nr 1639/2006/EÜ (9).
(3)

ÜRO Euroopa Majanduskomisjoni (UNECE) veondusalaste tolliküsimuste töörühm otsustas pärast oktoobris 2011 toimunud põhjalikke arutelusid, et TIR-konventsiooni on vaja sisse viia mõned muudatused. Need muudatused hõlmavad TIR-konventsiooni artiklit 6 ja 9. lisasse uue III osa sisseviimist, kus kehtestatakse tingimused ja nõuded, mida peab täitma rahvusvaheline organisatsioon, keda on volitatud võtma endale vastutus rahvusvahelise garantiisüsteemi tõhusa organiseerimise ja toimimise eest ning trükkima ja levitama TIR-märkmikke.
(15)

Otsuse 2009/470/EÜ artikli 3 lõikes 6 on sätestatud, et liidu rahaline toetus peab katma 100 % vaktsiini tarnimise kulutustest ja 50 % vaktsineerimisel tekkivatest kulutustest. Võttes arvesse vajadust vältida ülemääraseid kulutusi liidu eelarvest, tuleks kehtestada vaktsiini tarnimise kulutuste ja vaktsineerimisel tekkivate kulutuste mõistlik ülempiir. Mõistlik ülempiir kajastab materjali või teenuste ostmiseks tehtud makset, mis on vastavuses turuhindadega. Kuni komisjon teostab kontrollimist kohapeal, on praegu oluline heaks kiita liidu eriotstarbeline rahaline toetus Lätile ja määrata kindlaks sellest toetusest makstava esimese summa suurus.
(2)

Vastavalt nõukogu määruse (EÜ) nr 1224/2009 artikli 61 lõikele 1 võib liikmesriik lubada kalatooteid kaaluda pärast transportimist lossimiskohast, juhul kui need transporditakse sihtkohta asjaomase liikmesriigi territooriumil ning kui see liikmesriik on võtnud vastu kontrollikava, mille komisjon on heaks kiitnud. Selline kava peab olema kooskõlas rakendusmääruse (EL) nr 404/2011 artikli 77 lõikes 1 ja XXI lisas sätestatud riskipõhise metoodikaga.
(1)

Asutamislepingu artikli 134 lõikes 2, mida on muudetud Horvaatia ühinemisakti artikliga 11, on sätestatud, et teadus- ja tehnikakomitee koosneb neljakümne kahest liikmest.
1)

Punkti 66t (Euroopa Parlamendi ja nõukogu määrus (EÜ) nr 549/2004) teksti muudetakse järgmiselt: i) lisatakse järgmine tekst: „muudetud järgmise õigusaktiga: — 32009 R 1070: Euroopa Parlamendi ja nõukogu määrus (EÜ) nr 1070/2009, 21. oktoober 2009 (ELT L 300, 14.11.2009, lk 34).”; ii) kohanduse a tekst asendatakse järgmise tekstiga: „a) Artiklile 5 lisatakse järgmised lõiked: „6. EFTA riigid osalevad täies mahus lõike 1 kohaselt loodud komitee töös, välja arvatud hääletamisel. 7. EFTA järelevalveametil on ühtse taeva komitees vaatleja staatus.””; iii) kohandusele b antakse uus tähis h; iv) lisatakse järgmised kohandused: „b) Artiklis 11 asendatakse seoses Islandiga fraas „kogu ühendust hõlmav” fraasiga „piirkondlik või riiklik”. c) Islandi puhul kohaldatakse artiklit 11 alates 1. jaanuarist 2015. d) Artikli 11 lõike 2 esimene lause sõnastatakse järgmiselt: „EFTA riikide alaline komitee võib määrata Eurocontroli või mõne muu sõltumatu ja pädeva organi tegutsema tulemuslikkuse kontrolli organina. Kui komisjon on määranud tulemuslikkuse kontrolli organi, siis püüab EFTA riikide alaline komitee sarnastel tingimustel määrata sama asutuse, et see täidaks EFTA riikidega seoses samu ülesandeid.” e) Artikli 11 lõike 3 punktile c lisatakse järgmine lõik: „Kui funktsionaalne õhuruumiosa katab ühe või mitme ELi liikmesriigi või ühe või mitme EFTA riigi õhuruumi, siis täidab käesolevas punktis sätestatud ülesandeid ja teostab selles sätestatud volitusi seoses ELi liikmesriikidega komisjon ja seoses EFTA riikidega EFTA järelevalveamet. Sellega seoses teevad komisjon ja EFTA järelevalveamet koostööd, et võtta ühiseid seisukohti.” f) Artikli 11 lõike 3 punktile e lisatakse järgmine lõik: „Kui hindamine puudutab ühe või mitme ELi liikmesriigi või ühe või mitme EFTA riigiga seotud tulemuslikkuse eesmärke, siis korraldab hindamise EFTA järelevalveamet seoses EFTA riikidega ja komisjon seoses ELi liikmesriikidega. Komisjon ja EFTA järelevalveamet teevad koostööd, et esitada tulemused ühiselt ühtse taeva komiteele.” g) Artiklis 13a asendatakse EFTA riikidega seoses fraas „liikmesriigid ja komisjon” fraasiga „EFTA riigid ja EFTA järelevalveamet”.”
(52)

Eespool kirjeldatud põhjustel leiab komisjon, et müügitehing, mille käigus müüs kommuun 5. oktoobril 2005. aastal piirkonnas Produkthuset asuvad kinnisvaraüksused Åre Prästbord 1:30, 1:68 ja 1:69 Konsumile 2 miljoni Rootsi krooni eest, on tehtud turuhinnaga, nii et kõnealune müük ei kujuta endast ELi toimimise lepingu artikli 107 lõike 1 kohast riigiabi,
(2)

Nõukogu määruse (EÜ) nr 73/2009 (2) artikliga 39 on ette nähtud, et vältimaks toetuse maksmist ebaseaduslike põllukultuuride puhul on kanepi tootmiseks kasutatavad maa-alad toetuskõlblikud üksnes siis, kui kasutatavate sortide tetrahüdrokannabinooli (edaspidi „THC”) sisaldus ei ületa 0,2 %.
(4)

Komisjoni 28. septembri 2009. aasta otsuses 2009/719/EÜ (millega lubatakse teatavatel liikmesriikidel läbi vaadata iga-aastased BSE seireprogrammid), (4) mida on hiljuti muudetud rakendusotsusega 2013/76/EL, (5) on sätestatud, et teatavad liikmesriigid võivad peatada tervena tapetud veiste kontrollimise. See mõjutab märkimisväärselt kontrollimiste arvu, mida liikmesriikidel tuleb teha oma 2013. aastaks heaks kiidetud transmissiivsete spongioossete entsefalopaatiate (TSE) seire ning veiste spongioosse entsefalopaatia (BSE) ja skreipi tõrje kavade alusel ning vähendab oluliselt kontrollimisega seotud rahastamisvajadusi.
(2)

Otsusega 2000/427/EÜ (4) otsustas nõukogu, et Kreeka on täitnud vajalikud tingimused euro kasutuselevõtuks 1. jaanuaril 2001. Otsusega 2006/495/EÜ (5) otsustas nõukogu, et Sloveenia on täitnud vajalikud tingimused euro kasutuselevõtuks 1. jaanuaril 2007. Otsustega 2007/503/EÜ (6) ja 2007/504/EÜ (7) otsustas nõukogu, et Küpros ja Malta on täitnud vajalikud tingimused euro kasutuselevõtuks 1. jaanuaril 2008. Otsusega 2008/608/EÜ (8) otsustas nõukogu, et Slovakkia on täitnud vajalikud tingimused euro kasutuselevõtuks. Otsusega 2010/416/EL (9) otsustas nõukogu, et Eesti on täitnud vajalikud tingimused euro kasutuselevõtuks.
(7)

Nüüd on liidul asjakohane kohaldada UNECE eeskirja nr 41, et rahvusvahelisel tasandil kehtiksid ühised ühtlustatud nõuded, mis lihtsustaksid rahvusvahelist kaubandust ja millega asendataks olemasolevad tüübikinnitusnõuded, mis on sätestatud direktiivi 97/24/EÜ III lisa 9. peatükis. Seeläbi saaksid Euroopa äriühingud järgida ühtainsat nõuete kogumit, mis on tunnustatud üleilmselt, eelkõige 1958. aasta muudetud kokkuleppe osalistes,
1.

Lepingu 1. lisa muudetakse nii, et lisatakse uus punkt 3.2.11, mille tekst on järgmine: „3.2.11 a) Alates 1. jaanuarist 2014 ei tohi lõivud, mille tehniline asutus kehtestab ühe kalendriaasta jooksul taotlejale või registreeritud üksusele selleks, et kõnealune tehniline asutus punkti 3.2.4 kohaselt valideeriks ja annaks kinnituse i) õhusõiduki, selle mootorite, propellerite ja seadmete projektile, ii) tüübisertifikaadi lisadele, iii) teatavatele olulistele muudatustele tüübiprojektis vastavalt tehnilise rakendamise korrale või iv) muudatustele müra ja heitgaasi osas, ületada 95 % lõivudest, mida kõnealune tehniline asutus oleks taotlejale või registreeritud üksusele kehtestanud samal kalendriaastal samaväärse projekti, tüübisertifikaadi lisa, teatava olulise muudatuse või müra ja heitgaasi muudatuse kinnitamiseks teostatava sertifitseerimismenetluse suhtes. b) Lõivud, mida tehniline asutus kehtestab ühe kalendriaasta jooksul taotlejale või registreeritud üksusele selleks, et kõnealune tehniline asutus teeks punkti 3.2.4 kohase valideerimise, peavad kajastama tõhususe suurenemist, mis saadi sertifitseerimisprotsessi asemel valideerimisprotsessi kasutades. Tõhususe suurenemist ja sellega seonduvat lõivude vähendamist tuleb põhjendada asjakohaste andmetega. Selleks vaatab kahepoolne järelevalvenõukogu alapunktis a kindlaksmääratud protsendimäära korrapäraselt läbi ja kohandab seda, võttes vastu asjakohase otsuse.”
(3)

Määruse (EÜ) nr 883/2004 artikli 84 lõikes 2 on öeldud, et kohtu- ja haldusasutuste täitmisele pööratavaid otsuseid, mis on seotud sissemaksete, intressi ja mis tahes muude maksete kogumisega või ühe liikmesriigi õigusaktide järgi alusetult makstud hüvitiste (parandatud tõlkeviga, vt määrus (EÜ) nr 987/2009, III pt) sissenõudmisega, tunnustatakse ja need pööratakse pädeva asutuse nõudmisel teises liikmesriigis täitmisele nendes piirides ja vastavalt korrale, mis on sätestatud õigusaktides, ning kooskõlas muu korraga, mida kohaldatakse viimatinimetatud liikmesriigi samalaadsete otsuste puhul.
(3)

Selleks, et haridusstatistikat saaks rahvusvaheliselt võrrelda, on vaja, et Euroopa Liidu liikmesriigid ja institutsioonid kasutaksid hariduse klassifikatsioone, mis oleksid kooskõlas rahvusvahelise ühtse hariduse liigituse 2011. aasta versiooniga (edaspidi „ISCED 2011”), mis võeti vastu UNESCO liikmesriikide 36. peakonverentsil 2011. aasta novembris.
a)

selle tagamine, et pangandussektori likviidsusega seotud olukorda jälgitakse tähelepanelikult. Kapitali vabale liikumisele kehtestatud ajutisi piiranguid (sh sularaha väljavõtmise, maksete ja ülekannete limiidid) jälgitakse tähelepanelikult. Eesmärk on rakendada kontrolli ainult seni, kui see on rangelt vajalik finantssüsteemi stabiilsust ohustavate tõsiste riskide leevendamiseks. Avaldatud on kontrolli järkjärgulise lõdvendamise kava, mis põhineb vahe-eesmärkidel ja edusammudel programmi rakendamisel ning on kooskõlas pankade likviidsusolukorraga. Keskpangapoolsele rahastamisele või riigiabi saamisele toetuvate riigisiseste pankade keskpika tähtajaga rahastamises ja kapitalikavades peaks realistlikult kajastuma oodatav finantsvõimenduse vähendamine pangandussektoris ning need peaksid vähendama sõltuvust keskpankadelt laenamisest, vältides samal ajal varade kiirmüüki ja krediidituru kriisi. Minimaalseid likviidsusnõudeid käsitlevaid eeskirjasid ajakohastatakse, et tulevikus vältida ülemäärast emitentide kontsentreerumist;
(17)

2013. aasta aruande „Global Sugar Outlook” (4) kohaselt ulatuvad suhkruroo tootmiskulud Brasiilias, mis on suhkrutootmise poolest kõige konkurentsivõimelisem piirkond maailmas, suhkruroo tootmisel 224,7 USA dollarini ühe tonni kohta ja suhkruroost toorsuhkru tootmisel 95 USA dollarini ühe tonni kohta. Kogukulud, sealhulgas halduskulud, on 367,8 USA dollarit ühe tonni kohta või 283 eurot ühe tonni toorroosuhkru kohta, kui vahetuskurss on 1 euro = 1,3 USD. Võttes arvesse suhkruroost toorsuhkru tootmisega seotud kasvatus- ja töötlemistoiminguid, on ebatõenäoline, et mahepõllundusliku roosuhkru puhastamise, jahvatamise ja pakendamisega, mis moodustavad ainult murdosa tootmisprotsessist, kaasneksid suuremad kulud. Kui reaalseks tootmiskuluks pidada 283 eurot ühe tonni kohta, siis, kui tahetakse arvutada, millise lisandväärtuse annab mahepõllundusliku toorroosuhkru puhastamine, jahvatamine ja pakendamine Curaçao ettevõttes, on tehasehind 1 020,19 eurot ühe tonni kohta ja lisandväärtus võrreldes tehasehindadega on ainult 32,2 %.
(3)

Lepingu jõustumisest alates on liit vastu võtnud mitmeid õigusakte, mis kuuluvad lepingu reguleerimisalasse, ja mõned lepingu lisas nimetatud õigusaktid on kehtetuks tunnistatud. Seega on vaja lisa ajakohastada, et lisada sinna uusi õigusakte ja jätta välja kehtetuks tunnistatud õigusaktid. Lisaks sellele on vaja lisada need õigusaktid, mis kuuluvad lepingu reguleerimisalasse, ent mis ei ole praegu lisas nimetatud, sealhulgas Euroopa Parlamendi ja nõukogu 27. jaanuari 2003. aasta direktiiv 2002/98/EÜ, millega kehtestatakse inimvere ja verekomponentide kogumise, uurimise, töötlemise, säilitamise ja jaotamise kvaliteedi- ja ohutusnõuded, (3) ning Euroopa Parlamendi ja nõukogu 31. märtsi 2004. aasta direktiiv 2004/23/EÜ inimkudede ja -rakkude annetamise, hankimise, uurimise, töötlemise, säilitamise, ladustamise ja jaotamise kvaliteedi- ja ohutusstandardite kehtestamise kohta, (4) sest nende teatavaid sätteid kohaldatakse ravimite tootmise suhtes.
(7)

Itaalia ametiasutused väidavad, et kõnealune meede on vajalik, et tagada tarbijahuvide kaitse ja tõhustada toiduga seotud pettuste ärahoidmist ja ohjeldamist. Nad selgitasid, et vastupidiselt Itaalia tarbijate arvamusele ei ole Itaalias turustatud piim ainult siseriikliku päritoluga ja seetõttu on muutunud möödapääsmatuks esitada toodete märgitusel nende päritoluriik, et vältida tarbijate eksitamist. Eespool nimetatud kaalutlusi arvestades on Itaalia ametiasutused arvamusel, et artikli 2 lõike 1 sätted on põhjendatud lähtuvalt direktiivi 2000/13/EÜ artikli 3 lõike 1 punktist 8.
(6)

Elektri võrguühenduste eeskirjade 2014. aasta prioriteetide nimekirja kohta saadi avaliku konsultatsiooni tulemusena järgmised peamised märkused. a) Mitu sidusrühma väljendas muret seoses sellega, et koostatavad võrgueeskirjad ei tekita Euroopa tasandil piisavat ühtsust, ning viitas asjaolule, et paljud otsused (nt väärtuste ja metoodika valdkonnas) ei sisaldu võrgueeskirjades, vaid on jäetud sõltuvusse põhivõrguettevõtjate ning riiklike reguleerivate asutuste edasiste otsuste tegemise ja heakskiitmise protsessist. Sidusrühmad kardavad, et kõnealuse lahenduse tulemusena võib Euroopas tekkida täiendav reguleerimistasand ning võrguhaldust ja turukorraldust käsitlevate eeskirjade süsteem võib lihtsustumise asemel veelgi keerukamaks muutuda. b) Mõned sidusrühmad tundsid muret võrgueeskirjade vaheliste võimalike vasturääkivuste pärast ja märkisid, et mitme võrgueeskirja väljatöötamine samade raamsuuniste kohaselt ei ole osutunud kõige tõhusamaks Euroopa eeskirjade kehtestamise viisiks, mistõttu tegid nad ettepaneku töötada välja ainult üks võrgueeskiri kooskõlas asjakohaste raamsuunistega. Mõned sidusrühmad rõhutasid, et järjepidevuse tagamiseks peab koos välja töötama vähemalt osa võrgueeskirjadest, näiteks generaatoritele kohaldatavaid nõudeid käsitlevad eeskirjad, pikemaajalised võimsuse jaotamise eeskirjad, tasakaalustuseeskirjad ja hädaolukordades kehtivaid nõudeid käsitlevad eeskirjad. c) Mitu sidusrühma toetab ülekande ühtlustatud tariifistruktuure käsitlevate eeskirjade väljatöötamist, sest kehtivate tariifistruktuuride mitmekesisus tekitab ELis elektritootjate vahelist ebavõrdsust, mis tuleneb näiteks asjaolust, et võrgutariife peab maksma vaid osa tootjatest. d) ENTSO-E väljendas muret selle üle, et 2014. aasta prioriteetide nimekirjas ei ole investeerimisstiimuleid käsitlevaid eeskirju, kuigi need kuulusid nimekirja 2013. aastal. ENTSO-E on arvamusel, et üleeuroopalise energiataristu suuniseid käsitleva uue määrusega (4) (edaspidi „TEN-E määrus”) kehtestatud kord (mille kohaselt komisjon võib esitada suuniseid, kui ta leiab, et riiklike reguleerivate asutuste 31. märtsil 2014 avaldatavast ja ACERi parimat tava käsitlevatest soovitustest juhinduvast metoodikast ei piisa ühishuviprojektide õigeaegse rakendamise tagamiseks) ohustab kogu TEN-E määruse tõhusust.
(2)

Liikmesriigid on komisjonile teatanud, et nad on võtnud vajalikud tehnilised ja õiguslikud meetmed VIS-määruse artikli 5 lõikes 1 osutatud andmete kogumiseks ja nende VISi edastamiseks kõigi kõnealuses piirkonnas esitatud taotluste puhul, sealhulgas meetmed andmete kogumiseks ja/või edastamiseks teise liikmesriigi eest.
(8)

Uurimise käigus ei ilmnenud ühtegi asjaolu, mis oleks näidanud, et lõpetamine oleks vastuolus liidu huvidega. Seega leidis komisjon, et see menetlus tuleks lõpetada. Huvitatud isikuid teavitati sellest ja neile anti võimalus esitada märkusi. Komisjon ei saanud siiski ühtegi märkust, millega oleks võinud põhjendada väidet, et menetluse lõpetamine on liidu huvidega vastuolus.
(4)

Rootsi ametiasutused märkisid, et nende meede tugines sellele, et toode ei vasta olulistele tervishoiu- ja ohutusnõuetele, millele on osutatud direktiivi 94/9/EÜ artiklis 3 ning mis on sätestatud II lisas, eelkõige punktides 1.0.5. („Märgistus”) ja 1.0.6. („Kasutusjuhend”), ning mis on seotud tootja esitatud EÜ vastavusdeklaratsioonis osutatud harmoneeritud standardi EN 60079-0:2006 – Elektriseadmed plahvatusohtliku gaasi keskkonnas – Osa 0: Üldnõuded (IEC 60079-0:2004, muudetud) ebaõige kohaldamisega või puudustega.
(6)

12 liidu liikmesriiki, nimelt Belgia, Saksamaa, Kreeka, Hispaania, Prantsusmaa, Itaalia, Madalmaad, Portugal, Sloveenia, Soome, Rootsi ja Ühendkuningriik, on 29. juuli 1960. aasta Pariisi konventsiooni (kolmanda osapoole vastutuse kohta tuumaenergia alal, mida on muudetud 28. jaanuari 1964. aasta lisaprotokolliga ja 16. novembri 1982. aasta protokolliga) (edaspidi „Pariisi konventsioon”) osalised. Pariisi konventsiooniga kehtestatakse tuumaõnnetustega põhjustatud kahju ohvritele hüvitamise kord, mis põhineb Viini konventsiooni põhimõtetega sarnastel põhimõtetel. 12. veebruari 2004. aasta protokolliga (edaspidi „2004. aasta protokoll”), millega muudeti Pariisi konventsiooni, parandati tuumaõnnetuste põhjustatud kahjustuste hüvitamist. Tulenevalt nõukogu otsustest 2004/294/EÜ (3) ja 2007/727/EÜ (4) on Pariisi konventsiooni osalisteks olevatel liikmesriikidel õigus 2004. aasta protokoll tolleaegse ühenduse huvides ratifitseerida või sellega ühineda. Seega on objektiivselt õigustatud, et käesolev otsus ei peaks olema adresseeritud nendele liikmesriikidele, kes on Pariisi konventsiooni osalised, kuid mitte Viini konventsiooni osalised.
(1)

Euroopa Parlamendi ja nõukogu 12. juuni 2013. aasta määruses (EL) nr 576/2013 lemmikloomade mittekaubandusliku liikumise kohta, millega tunnistatakse kehtetuks määrus (EÜ) nr 998/2003, (3) on sätestatud tingimused kolmandatest riikidest pärit lemmikloomade liikumise ja sellega seotud näidissertifikaadi suhtes. Kõnealuse määrusega tunnistatakse kehtetuks ja asendatakse alates 29. detsembrist 2014 määrus (EÜ) nr 998/2003. Määruses (EL) nr 576/2013 on sätestatud, et kui üks mittekaubanduslik liikumine hõlmab rohkem kui viit koera, kassi või valgetuhkrut, peavad need lemmikloomad vastama direktiivis 92/65/EMÜ sätestatud loomatervisenõuetele.
(1)

Direktiivi 98/8/EÜ I lisas on esitatud nende toimeainete nimekiri, mille kasutamine biotsiidides on liidu tasandil heaks kiidetud. Komisjoni 29. juuli 2008. aasta direktiiviga 2008/81/EÜ, millega muudetakse Euroopa Parlamendi ja nõukogu direktiivi 98/8/EÜ, et kanda toimeaine difenaakum selle I lisasse, (2) lubati toimeaine difenaakumi kasutamine toodetes, mis kuuluvad direktiivi 98/8/EÜ V lisas määratletud tooteliiki 14 (näriliste tõrjevahendid).
(4)

Liidu huvides on taotleda WTO erandi kohaldamise pikendamist liidu poolt Moldovale antavate ühepoolsete kaubandussoodustuste suhtes vastavalt WTO lepingu IX artikli lõikele 3, mis võimaldab liidul kohaldada kuni 31. detsembrini 2015 tollimaksuvaba või eeliskohtlemist Moldovast pärinevatele toodetele, sealhulgas teatavatele põllumajandustoodetele, millele antakse käesoleva otsuse lisa kohaselt piiratud soodustusi, ilma et see kohustaks laiendama sama tollimaksuvaba või eeliskohtlemist teiste WTO liikmete sarnastele toodetele.
(6)

Saksamaa ametiasutuste esitatud tõendite uurimine kinnitab, et ettevõtja Huabao Electric Appliance Co. Ltd. toodetud mini-ATV HB-ATV49Q-Electric ei vasta direktiivi 2006/42/EÜ olulistele tervisekaitse- ja ohutusnõuetele ning et see mittevastavus põhjustab kasutajate jaoks vigastuste ohtu,
(7)

Sigade Aafrika katkuga võimalikus kontaktis olnud sõidukite puhastamine ja desinfitseerimine on üks ettevaatusabinõusid sigade Aafrika katku liitu sissetoomise vastu. Seetõttu on komisjoni rakendusotsusega 2013/426/EL (4) sätestatud teatavad meetmed, millega hoitakse ära sigade Aafrika katku sissetoomine liitu Valgevenest ja Vene Föderatsioonist, ning on ette nähtud, et sõidukid, millega on veetud elusloomi ja sööta ning mis sisenevad liitu nakkuspiirkondadest, on nõuetekohaselt puhastatud ja desinfitseeritud ning et puhastamine ja desinfitseerimine on nõuetekohaselt dokumenteeritud.
(6)

Soome ametiasutuste esitatud tõendusmaterjali ning tootja edastatud tähelepanekute uurimine kinnitab, et kiil-lõhkujad Hakki Pilke Z100 kahekäe-juhtseadisega, mida on võimalik kergesti välja lülitada või ühe käega või muude kehaosadega käitada, ei vasta direktiivi 2006/42/EÜ I lisa olulistele tervisekaitse- ja ohutusnõuetele ning et see mittevastavus põhjustab masina kasutajatele tõsist vigastusohtu,
(4)

Kooskõlas direktiivi 2006/42/EÜ artikli 11 lõikega 3 nõudis komisjon tootjalt Cabinplant A/S tähelepanekuid kõnealuse meetme kohta. Tootja vastas, et tigukonveieri TSF 350 on välja töötanud ja tootnud tarnija ning et Cabinplant A/S on selle ostnud integreeritud süsteemi paigaldamiseks. Cabinplant A/S kinnitas, et edasiste seda tüüpi tigukonveierite ostude puhul tagab ta nende vastavuse direktiivi 2006/42/EÜ nõuetele.
(3)

Komisjon on hinnanud piirkondi, mis ei ole hõlmatud otsusega 2010/49/EÜ ja rakendusotsusega 2012/274/EL, kolme kriteeriumi alusel, võttes neist esimese puhul arvesse näiteks keskmist viisa andmisest keeldumiste arvu ning sisenemiskeeldude ja ebaseaduslikult liikmesriikides viibimiselt tabatud kolmandate riikide kodanike määra, teise kriteeriumi puhul Europoli tehtud ohuhinnangut ja kolmanda puhul seda, et mõned hõlmatavatest piirkondadest on väga suure territooriumi või arvukate viisataotlustega kolmandad riigid.
(76)

Nagu eespool märgitud, ei olnud maanteeveoettevõtjatel majanduslanguse tõttu võimalik ühendvedude saavutatud taset säilitada. Seetõttu ei suutnud projekt pärast kolmeaastast abi elujõulisust saavutada. Komisjon võtab siiski arvesse asjaolu, et Itaalia on otsustanud pikendada ühe täiendava aasta võrra toetusesaajate kohustust jätkata äriliste teenuste pakkumist ka pärast neljaaastast toetusesaamist. Seetõttu leiab komisjon, et kõnealune tingimus on täidetud.